iraklixyz/georgian-wikipedia-cleaned huggingface dataset:
ლეონიდ კანტოროვიჩი

ლეონიდ კანტოროვიჩი (; დ. 19 იანვარი, 1912, სანქტ-პეტერბურგი — გ. 7 აპრილი, 1986, მოსკოვი) — საბჭოთა მათემატიკოსი და ეკონომისტი. ხაზობრივი პროგრამირების ერთ-ერთი ავტორი. 1975 წელს მიანიჭეს ნობელის პრემია ეკონომიკის დარგში „რესურსების ოპტიმალური განაწილების თეორიაში შეტანილი წვლილისთვის“ (ტიალინგ კუპმანსთან ერთად). მიღებული აქვს მრავალი ჯილდო.

ბიოგრაფია
ლეონიდ კანტოროვიჩი დაიბადა 1912 წელს, ებრაელი ექიმ-ვენოროლოგის, ხაიმ (ვიტალი) კანტოროვიჩისა და დანტისტ პესი გირჩევნას ოჯახში. 1926 წელს ჩააბარა ლენინგრადის უნივერსიტეტის მათემატიკის ფაკულტეტზე, 4 წლის შემდეგ დაასრულა ბაკალავრიატი და სწავლა განაგრძო ასპირანტურაში. 1930-1939 წლებში იყო მასწავლებელი, ხოლო შემდეგ უკვე პროფესორი ლენინგრადის სამრეწველო მშენებლობის ინჟინერთა ინსტიტუტში. 1935 წელს დისერტაციის დაუცველად მიენიჭა ფიზიკა-მათემატიკის დოქტორის ხარისხი.

ძირითადი ნაშრომები
„ვარიაციული აღრიცხვა“, 1933, ვლადიმერ სმირნოვთან და ვლადიმერ კრილოვთან ერთად.
„ორგანიზაციის მათემატიკური მეთოდები და წარმოების დაგეგმარება“, 1939.
„ინტეგრალების განსაზღვრა და ფურიეს მწკრივები“, 1940.
„ალბათობის თეორია“, 1946.
„ფუნქციონალური ანალიზი და გამოყენებითი მათემატიკა“, 1948.
„ფუნქციონალური ანალიზი და გამოთვლითი მათემატიკა“, 1956.
„ფუნქციონალური ანალიზი ნორმირებულ სივრცეებში“, 1959, გლებ აკილოვთან ერთად.
„ოპტიმალური გადაწყვეტილებები ეკონომიკაში“, 1972, ალექსანდრ გორსტკოსთან ერთად.
„მათემატიკა ეკონომიკაში: მიღწევები, სიძნელეები, პერსპექტივები“, 1975.
ხარისჩლიქა

ხარისჩლიქა — მცენარეთა გვარი ძირმწარასებრთა ოჯახისა. მრავალწლოვანი ბალახებია. მხოხავი ფესურა და მიწისზედა მოკლეგანუვითარებელი ღერო აქვთ.

100-მდე სახეობა უმთავრესად გავრცელებულია აღმოსავლეთ აზიაში, ევროპაში, კავკასიაში დასავლეთ ციმბირსა და ჩრდილოეთ ამერიკაში. საქართველოში გვხვდება ამ გვარის მხოლოდ 1 სახეობა — ქართული ხარისჩლიქა.

იზრდება ტყესა (უმთავრესად წიფლნარში) და დაჩრდილულ ბუჩქნარში. დეკორატიული მცენარეა. იყენებენ ხალხურ მედიცინაში.
გოეთეს ცხოვრების რომანი

გოეთეს ცხოვრების რომანი — კონსტანტინე გამსახურდიას ბიოგრაფიული რომანი იოჰან ვოლფგანგ ფონ გოეთეს შესახებ, რომლის წერა 1930 წელს დაიწყო და მალევე დაასრულა.

თავად ავტორის თქმით, ეს ნაშრომი საქართველოს სახელგამმა შეუკვეთა გოეთეს იუბილეს გამო. იგი პირველი ცდაა ბიოგრაფიული რომანისა ქართულ ენაზე. მთელი კულტურული კაცობრიობა გამოეხმაურა გოეთეს სიკვდილიდან 100 წლის შესრულების თარიღს: ევროპა, ამერიკა, ავსტრალია, ჩინეთი და ინდოეთი. გასაგებია: საქართველოს სახელგამის მიერ დაკისრებული მოვალეობის სიმძიმეს მწერლის ავტორული თავმოყვარეობაც ზედ ერთვოდა. ამიტომ ამ დიდი და ნათელი გენიისადმი სათანადო პატივის მისაგებად არც შრომა დაუზოგავს თავის მხრივ და არც სიყვარული. ცხადია, კომპილაციურ შრომას არავითარი აზრი არ ექნებოდა, რადგან გოეთეს შესახებ იმდენი დაწერილა კარგიც და ცუდიც, ყველაფერს თავი რომ მოვუყაროთ, ეს ყოველივე ერთ ქალაქშიაც არ დაეტევა. ამიტომაც, გულმოდგინედ, ხელახლა შეისწავლა მისი ავტობიოგრაფია, « . » („პოეზია და სინამდვილე“) ოცივე წიგნი. სამივე ტომი ეკერმანის „გოეთესთან საუბარისა“, გოეთეს „საფრანგეთს გალაშქრება“, „მოგზაურობა იტალიაში“, მეგობრებისა და მახლობლებისადმი მინაწერი და მათგან მიღებული კერძო ბარათები, გოეთეს (ბუნებისმეტყველური ნაწერები), ხანდახან მისი ლირიკის გადათვალიერებაც მოუხდა. რა თქმა უნდა, ამ მუშაობის შესრულებისას გამოიყენა მრავალი წლის მუშაობა გოეთეს სემინარებში: ლაიფციგში, მიუნხენსა და ბერლინში გაწეული 1912-19 წლების მანძილზე და პირადი შთაბეჭდილებანი ფრანკფურტში, ვაიმარსა და იტალიაში მოგზაურობის დროს, 1919-20 წლებში მიღებული.
ჯეიმზ IV (შოტლანდია)

ჯეიმზ (; დ. 17 მარტი, 1473 — გ. 9 სექტემბერი, 1513) — შოტლანდიის მეფე სტიუარტების დინასტიიდან, ჯეიმზ -ის ვაჟი. ჯეიმზ აღიარებულია შოტლანდიის ერთ-ერთ საუკეთესო მონარქად. მისი მმართველობა დასრულდა 1513 წლის 9 სექტემბერს, როდესაც მოკლეს ფლოდენის ბრძოლაში.

ჯეიმზი დაიბადა 1473 წლის 17 მარტს, მამამისის მმართველობის პერიოდში. მისი დედა იყო მარგარეტ დანიელი. ჯეიმზი დაბადებიდან ატარებდა როთსეის ჰერცოგის ტიტულს. იგი ტახტის უმთავრეს პრეტენდენტად ითვლებოდა და თავიდანვე ქვეყნის მმართველობისთვის ემზადებოდა. პრინცი ჯეიმზი ედინბურგის სასახლეში იზრდებოდა.

1488 წლის 11 ივნისს ჯეიმზ სოჩიბერნის ბრძოლაში მოკლეს და მეფე 15 წლის ჯეიმზი გახდა. მისი კორონაცია 24 ივნისს შედგა. ახალგაზრდა მეფე მალევე მიხვდა, თუ რა დიდი პასუხისმგებლობა დაეკისრა და ენერგიულად შეუდგა სამეფოს მართვას.

1503 წელს, შოტლანდიასა და ინგლისს შორის მშვიდობის დასამყარებლად პრინცი ჯეიმზი დაქორწინდა ინგლისის მეფის, ჰენრი -ის ქალიშვილ მარგარეტ ტიუდორზე, რომელიც მომავალში ჯეიმზ -ის დედა გახდა.

შოტლანდია-საფრანგეთს შორის ალიანსი არსებობდა. როდესაც ინგლისმა საომარი მოქმედებები განახორციელა საფრანგეთის სამეფოს წინააღმდეგ, შოტლანდია იძულებული გახდა ინგლისისათვის ომი გამოეცხადებინა. 1513 წლის 9 სექტემბერს მათ შორის ფოლდენის ბრძოლა გაიმართა. მეფე ჯეიმზ -ც ამ ბრძოლას შეეწირა. იგი იყო უკანასკნელი მონარქი, არა მხოლოდ შოტლანდიაში, არამედ მთელ დიდ ბრიტანეთში, რომელიც ბრძოლის ველზე დაიღუპა.

ჯეიმზ -ის გარდაცვალების შემდეგ, შოტლანდიის ტახტი ჯეიმზ -ს ერგო, რომელიც ჯერ ორი წლისაც კი არ იყო. ამიტომ, მცირეწლოვანი მეფის რეგენტი მისი დედა მარგარეტ ტიუდორი გახდა.

მეფე ჯეიმზ -ს რამდენიმე არალეგალური შვილიც ჰყავდა.
Party Sequence

„ “ — ინგლისური პროგრესული როკ-ჯგუფ პინკ ფლოიდის სიმღერა. იგი არის რიგით მეშვიდე კომპოზიცია 1969 წლის ალბომზე .

კომპოზიცია მოკლე ინსტრუმენტული ჩანაწერია, რომლის ავტორი ჯგუფის ოთხივე წევრია. მასში ჟღერს ხალხური საკრავები. ფილმში ნომერი სრულდებოდა მსახიობების მიერ, ბარში. უცნობია, თუ რატომ არის ალბომზე მის ავტორად მითითებული ჯგუფის ოთხივე წევრი.

პერსონალი
ნიკ მეისონი — ბონგოს დოლი
ლინდი მეისონი — სასტვენი
A Spanish Piece

„ “ — პროგრესულ როკ-ჯგუფ პინკ ფლოიდის მოკლე, რიგით მეთორმეტე კომპოზიცია 1969 წლის ალბომზე . იგი ჯგუფის პირველი კომპოზიციაა, რომლის ავტორად მხოლოდ დეივიდ გილმორია მითითებული. კომპოზიციის სამუშაო სახელწოდება იყო „ “.

მუსიკა
კომპოზიცია ინსტრუმენტულია და პასოდობლეს სტილის ფლამენკო-გიტარით არის გაჯერებული (თუმცა ფილმში „მეტი“ მოქმედება ესპანურ ივისაზე მიმდინარეობს, სადაც ხალხური მუსიკა ფლამენკოს ჟანრის არ არის). კომპოზიციას ახლავე უკანა ფონზე როჯერ უოტერსის საუბრები, კერძოდ - მთვრალ მდგომარეობაში მიმართვები უცნობი ქალის მისამართით და ფრაზით „მომაწოდე ტეკილა, მანუელ“.

როჯერ უოტერსი: „გვითხრეს, რომ ერთ-ერთ ფრაგმენტში ესპანურ ბარში რადიოში მუსიკა უნდა ყოფილიყო, ამიტომ ამის მსგავსი რაღაც უნდა ჩაგვეწერა. შუა ჩანაწერისას დეივიდმა განასახიერა საუბარი.“

კომპოზიცია ჯგუფის კონცერტებზე არ შესრულებულა.

პერსონალი
დეივიდ გილმორი — ესპანური გიტარა, ბას-დოლი და ვოკალიზაცია
როჯერ უოტერსი — ვოკალიზაცია
ანჟელანდია

ანჟელანდია — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 800 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ კაპელინიის შემადგენლობაში.

2010 წლის მონაცემებით, მოსახლეობა 8 003 ადამიანს შეადგენდა, მოსახლეობის სიმჭიდროვე 43,21 კმ²-ზე. ფართობი 185 211 კმ²-ია.
ბერილუ

ბერილუ — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 401 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ კაპელინიის შემადგენლობაში.

2010 წლის მონაცემებით, მოსახლეობა 12 300 ადამიანს შეადგენდა, მოსახლეობის სიმჭიდროვე 20,95 კმ²-ზე. ფართობი 587 106 კმ²-ია.
კაპელინია

კაპელინია — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 1100 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ კაპელინიის შემადგენლობაში.

2010 წლის მონაცემებით, მოსახლეობა 34 803 ადამიანს შეადგენდა, მოსახლეობის სიმჭიდროვე 36,05 კმ²-ზე. ფართობი 965 368 კმ²-ია.
იტამარანდიბა

იტამარანდიბა — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 910 მეტრზე. მიეკუთვნება ჟეკიტინონიის მეზორეგიონს. შედის ეკონომიკურ-სტატისტიკურ მიკრორეგიონ კაპელინიის შემადგენლობაში.

2010 წლის მონაცემებით, მოსახლეობა 32 175 ადამიანს შეადგენდა, მოსახლეობის სიმჭიდროვე 11,76 კმ²-ზე. ფართობი 2 735 კმ²-ია.
სანდუნები

სანდუნები ან სანდუნოვის აბანოები — რუსული აბანო მოსკოვში დაარსებული 1808 წელს. აბანოს სახელი მისი დამაარსებლის, ქართველი თავადი სილოვან ზანდუკელი (სანდუნოვის) სახელს უკავშირდება. ზანდუკელი ეკატერინე -ს დროს, 1790-იან წლებში მსახიობი იყო, როდესაც მან 1800 წელს მიწა იყიდა ნეგლინნაიას მდინარესთან და იქ გადაწყვიტა აბანოს აშენება.

სანდუნების ერთ-ერთი მოყვარული სტუმარი იყო ანტონ ჩეხოვი. აბანო რუსული კულტურის მემკვიდრეობის ძეგლია. აბანო რუსულ კინემატოგრაფიაშიც ხშირად იყო წარმოდგენილი.
ნესტორ მალაზონია

ნესტორ გლახუნას ძე მალაზონია (დ. 22 დეკემბერი, 1892, სოფელი მამათი — გ. 22 დეკემბერი, 1983, იქვე) — ქართველი პოეტი, პედაგოგი.

ბიოგრაფია
ნესტორ მალაზონია 1892 წლის 12 ოქტომბერს დაიბადა სოფელ მამათში ღარიბი გლეხის, გლახუნა მალაზონიას ოჯახში. ჰყავდა 8 დედმამიშვილი. 1905 წელს დაამთავრა სოფლის ორკლასიანი სკოლა. შემდეგ გადავიდა ოზურგეთში და მუშაობდა სახარაზოში. იქვე სწავლობდა საქალაქო სასწავლებელში (დღევანდელი მეორე საჯარო სკოლა). 1907 წელს მოსწავლეთა რეულობის გამო სასწავლებელი დახურეს და სკოლა ვერ დაასრულა. სიყმაწვილეში, 1908-1911 წლებში მუშაობდა ძიმითის სასოფლო სამმართველოს შიკრიკად და სკოლის დამლაგებლად, თან ემზადებოდა სამასწავლებლო სემინარიაში შესასვლელად. 1912 წელ შევიდა ხონის სამასწავლებლო სემინარიაში, სადაც სწავლობდა 1918 წლამდე, 1914-1917 წლების გამოკლებით, როდესაც პირველი მსოფლიო ომის გამო არმიაში იყო გაწვეული. მსახურობდა ტამბოვში და გერმანიის ფრონტზე. 1915 წლის აპრილში მიიღო ჭრილობა და ორი თვის მკურნალობის შემდეგ დაბრუნდა სოფელში. შემდეგ ჩარიცხეს 221-ე სათადარიგო ბატალიონში, ბათუმში, სადაც მოუსწრო თებერვლის რევოლუციამ და დემობილიზაციამ. იმავე წელს დაბრუნდა სემინარიაში, მაგრამ მამისა და ძმის გარდაცვალების, ასევე ხელმოკლეობის გამო, 1918 წელს შეწყვიტა სწავლა და დაბრუნდა სოფელში.

1919 წლის 1 იანვარს დაიწყო მასწავლებლად მუშაობა ჯერ აცანის, შემდეგ მამათის სკოლებში. 1910-1923 წლებში იყო სოციალისტ-ფედერალისტების წევრი. ლიტერატურული მოღვაწეობა დაიწყო 1921 წლიდან. 1925 წლიდან ნესტორ მალაზონიამ მუშაობა ბათუმში განაგრძო, სადაც თავდაპირველად ინდუსტრიულ ტექნიკუმის აღმზრდელ-მასწავლებელი იყო. 1930 წელს დაინიშნა განათლების მუშაკთა კავშირის საოლქო გამგეობის პასუხისმგებელ მდივნად, ხოლო 1931 წლიდან თავმჯდომარედ. 1933-1935 წლებში იყო ხულოს რაიონული გაზეთის რედაქტორი; 1935-1937 წლებში აჭარის განათლების კომისარიატის კადრების გამგე; 1937-1938 წლებში იყო გაზეთ „საბჭოთა აჭარის“ ღამის რედაქტორი 1938-1941 წლებში ბათუმის სახელმწიფო გამომცემლობის წარმოების უფროსი; 1941-1951 წლებში გაზეთ „საბჭოთა აჭარის“ სტილისტ-მთარგმნელი; 1951 წლიდან გამომცემლობა „სახელგამის“ რედაქტორი.

სამეცნიერო-ჟურნალისტიკური მოღვაწეობის პარალელურად აქტიურად იყო დაკავებული პოეტური მოღვაწეობით, 1926 წელს გამოაქვეყნა პირველი ლექსი, 1934 წლიდან მწერალთა კავშირის წევრია. ავტორია წიგნებისა: „პატაკი ოქტომბერს“, (ლექსების კრებული) „გულიზარი“ (პოემა), „გულის ხმა“ (ლექსების კრებული), „ჩვენი ყვავილები“ (საბავშვო ლექსების კრებული) , „თაგვი: აჭარული ზღაპარი“, „დაბადებულან გმირები“ (ლექსების კრებული), „რჩეული“ (ლექსების კრებული).

დაჯილდოებულია მედლით „მამაცური შრომისთვის“, ნესტორ მალაზონიას სახელი ეწოდა ქუჩას ქალაქ ბათუმში.
ევგენი პატონი

ევგენი ოსკარის ძე პატონი ( დ. 4 მარტი [ძვ. სტ. 20 თებერვალი], 1870, ნიცა, საფრანგეთი — გ. 12 აგვისტო, 1953, კიევი) — საბჭოთა მეცნიერი შედუღებისა და ხიდების მშენებლობის დარგში, უკრაინის სსრ მეცნიერებათა აკადემიის აკადემიკოსი (1929), ვიცე-პრეზიდენტი (1945–1952), სოციალისტური შრომის გმირი (1943). სკკპ წევრი 1944 წლიდან.

1894 წელს დაამთავრა დრეზდენის პოლიტექნიკური ინსტიტუტი და 1896 წელს პეტერბურგის მიმოსვლის გზათა საინჟინრო ინსტიტუტი. 1905 წლიდან კიევის პოლიტექნიკური ინსტიტუტის პროფესორი. 1921–1931 წლებში ხელმძღვანელობდა კიევის ხიდების საცდელ სადგურს. მისი ინიციატივით უკრაინის სსრ მეცნიერებათა აკადემიასთან შეიქმნა შედუღების ლაბორატორია (1934 წლიდან ელექტროშედუღების ინსტიტუტი. 1943 წლიდან ამ ინსტიტუტს მისი სახელი მიენიჭა).

პატონის შრომები ეძღვნება საშემდუღებლო პროცესების ავტომატიზაციას, შენადუღ შეერთებათა სიმტკიცეს, სპეციალური ფოლადების შედუღების ხერხების ძიებას და სხვას. მისი მონაწილეობით დაპროექტდა და შეიქმნა ნაკადური ხაზები საშემდუღებლო წარმოებაში, მილების შედუღების ინდუსტრიული მეთოდები და სხვა. პატონის ხელმძღვანელობით 1953 წელს კიევში მდინარე დნეპრზე ააგეს მთლიანშენადუღი ხიდი, რომელსაც მისი სახელი უწოდეს. მსოფლიო ლიტერატურაში პატონმა პირველმა დაწერა მონოგრაფია ფლუსის ქვეშ შედუღების შესახებ. პატონი იყო სსრკ და მოწვევათა უმაღლესი საბჭოს დეპუტატი. სსრკ სახელმწიფო პრემიის ლაურეატი (1941). დაჯილდოებულია 2 ლენინის ორდენით და სხვა ორდენებითა და მედლებით.
ჩელო

ჩელო, იგივე ვიოლონჩელი — ხემიანი სიმებიანი მუსიკალური ინსტრუმენტი. მასზე განთავსებულია ოთხი სიმი. ჩელო შედის ვიოლინოების კატეგორიაში, რომელიც მასთან ერთად აერთიანებს ვიოლინოსა და ალტის.

ჩელო გამოიყენება, როგორც სოლო მუსიკალური ინსტრუმენტი კამერულ ანსამბლებში, სიმებიან ორკესტრებში და სხვადასხვა სიმფონიურ ორკესტრში, ასევე როკ-ჯგუფებშიც. ის არის სიდიდით რიგით მეორე სიმებიანი ინსტრუმენტი თანამედროვე სიმფონიურ ორკესტრებში კონტრაბასის შემდეგ.

ჩელო შემუშავდა სხვა მსგავსი ფორმის, თუმცა განსხვავებული ზომების ინსტრუმენტებისგან, საუკუნეში.
ლინკოლნი (ინგლისი)

ლინკოლნი — ქალაქი ლინკოლნშირში, ინგლისში. მდებარეობს მდინარე უიტემის ნაპირას, ზღვის დონიდან 200 მეტრზე. 2014 წლის მონაცემებით, ქალაქის მოსახლეობა 119,541 ადამიანს შეადგენდა. ამჟამინდელი ქალაქის ადგილას მდებარე დასახლება -მ განვითარება ჯერ კიდევ რომის ბრიტანეთის პერიოდიდან დაიწყო. ქალაქი რეგიონის აგროკულტურული და მძიმე მრეწველობის ცენტრია.
Xen (ალბომი)

— ელექტრონული მუსიკის პროდიუსერის, -ს, პირველი სტუდიური ალბომი, გამოშვებული 2014 წლის ნოემბრის პირველ კვირაში. წარმოშობით ვენესუელელი (იგივე ალეხანდრო გერსი) ცხოვრობს ლონდონში, გრაფიკოს ჯესი კენდასთან ერთად. ისინი ტანდემში მუშაობდნენ სხვადასხვა პროექტზე, როდესაც გერსი ასევე იყო ბიორკის და კანიე ვესტის კო-პროდიუსერი. ალბომი, რომლის მნიშვნელოვანი ნაწილი იყო იმპროვიზებული, ჩაიწერა ექვსი კვირის განმავლობაში 2014 წელს.

სიმღერების სია
ჩარტები
Metacritic

— ინგლისურენოვანი საიტი, რომელიც აგროვებს მუსიკალური ალბომების, თამაშების, ფილმების, ტელეგადაცემების, -ების და, წინათ, წიგნების მიმოხილვებს. თითოეული პროდუქტისთვის გამოითვლება საშუალო რიცხობრივი ნიშანი ყველა გამოქვეყნებული მიმოხილვიდან. ის დააარსეს ჯეისონ დიეტზმა, მარკ დოილმა და ჯული დოილ რობერტსმა. ყოველი მიმოხილვის ნაწყვეტი მიწოდებულია წყაროს ბმულთან ერთად. სამი ფერის კოდი — მწვანე, ყვითელი და წითელი — ერთგვარად აჯამებს კრიტიკოსის რეკომენდაციას, გვიქმნის წარმოდგენას პროდუქტის საერთო მიმზიდველობის შესახებ რეცენზენტებს და, უფრო ნაკლებად, საზოგადოებას შორის.

-ის შეფასების მეთოდის მიხედვით საშუალო რეიტინგის გამოთვლამდე ყოველი მიმოხილვა გადაიყვანება პროცენტულ დამოკიდებულებაში, რომელსაც საიტი, წყარო ირჩევს თვითონ. მიმოხილვის „წონა“ საშუალოს გამოთვლისას ხშირად დამოკიდებულია კრიტიკოსის რეპუტაციაზე, მნიშვნელობაზე და სხვა სუბიექტურ ფაქტორებზე. მიუხედავად იმისა, რომ უარს ამბობს კრიტიკოსების გავლენის გამოაშკარავებაზე, მისი გამოანგარიშება ადვილია წრფივი ალგებრის საშუალებით.

მრავალი მიმოხილვების საიტი ანიჭებს მიმოხილვას ნიშანს ხუთიდან, ათიდან, ასიდან ან კიდევ ანბანურ ნიშანს. გარდაქმნის ასეთ ნიშნებს პროცენტულ დამოკიდებულებაში. მიმოხილვებს, რომლებსაც არ გააჩნიათ ზუსტი, არაორაზროვანი ნიშანი (მაგალითად, ნიუ-იორკ ტაიმზის მიმოხილვები), ხელოვნურად აფასებს და ანიჭებს რელევანტურ რეიტინგს.
სერბეთის სამეფო

სერბეთის სამეფო ასევე სერვია — შეიქმნა, როდესაც სერბეთის სამთავროს მმართველი პრინცი მილან ობრენოვიჩი 1882 წლის 6 მარტს მეფედ აკურთხეს. სერბეთის სამთავრო ობრენოვიჩების დინასტიის მიერ 1817 წლიდან იმართებოდა. ამ პერიოდში სამთავრო ოსმალეთის გავლენის ქვეშ იყო მოქცეული, თუმცა მისგან საბოლოოდ 1867 წელს განთავისუფლდა.1876 წლის 30 ივნისს ჩერნოგორიის სამთავროსთან ერთად ომი გამოუცხადა ოსმალეთის იმპერიას. 1878 წლის ბერლინის ხელშეკრულებით ფორმალურად აღიარეს სერბეთის სამთავროს დამოუკიდებლობა. 1885 წელს სერბეთი დაუპირისპირდა ბულგარეთის სამთავროსა და აღმოსავლეთ რუმელიის გაერთიანებას, რასაც მოჰყვა ომი ბულგარეთთან 1885-86 წლები. საბოლოოდ სერბეთმა ცნო ბულგარეთის გაერთიანება.

ქალაქები
1910-1912 წლების მოსახლეობის მონაცემებით სერბეთის უდიდესი ქალაქები იყო:

ბელგრადი - 100,000
პრიზრენი - 60,000
ბიტოლა - 54,000
სკოპიე - 50,000
ნიში - 25,000
ველესი - 24,000
პრიშტინა - 20,000
პრილეპი - 20,000
კრაგუევაცი - 18,500
ოჰრიდი - 18,000
ლესკოვაცი - 14,300
ტეტოვო - 14,000
პოჟარევაჩი - 13,600
შბაცი - 12,800
მიტროვიცა - 12,000
ვრანე - 10,500
პიროტი - 10,000
ხარნუყა

ხარნუყა — მცენარეთა გვარი რთულყვავილოვანთა ოჯახისა. მრავალწლოვანი ბალახებია. ცნობილია თავისი პოლიმორფიზმით.

მოიცავს 1 000-მდე სახეობას, რომლებიც უმთავრესად გავრცელებულია ჩრდილოეთ ნახევარსფეროს ცივ და ზომიერ სარტყელში. საქართველოში 60-მდე სახეობა გვხვდება. ხარნუყა იზრდება მთის ქვედა სარტყელიდან ალპურ სარტყელამდე ტყეებში ბუჩქნარებსა და მდელოებზე.
ხახია

ხახია — მცენარეთა გვარი კომბოსტოსებრთა ოჯახისა. მონოტიპური, რელიქტური გვარია. ერთადერთი სახეობა — მრავალწლოვანი ფესურიანი ბალახია. მოკლე და მეჩხერ მტევნებად შეკრებილი თეთრი ყვავილები აქვს.

უფრო ხშირად გვხვდება ჰუმუსით მდიდარ, ღრმა ნიადაგებზე, ტენიან ფართოფოთლოვან ტყეებსა და ტყის პირებზე. საქართველოში ტყიან რაიონებში თითქმის ყველგანაა გავრცელებული ზღვის დონიდან 2 000 მ-მდე. საქართველოს გარეთ გვხვდება იმიერკავკასიაში, აზერბაიჯანსა და ჩრდილო-აღმოსავლეთ ანატოლიაში (ჭანეთი).
ფიტოფაგია

ფიტოფაგია ( — „მცენარე“ და  — „შთამნთქმელი“) — ცხოველთა სპეციალიზებული კვება მხოლოდ მცენარეებით. ფიტოფაგი არის მრავალი მწერი, რომელთა შორის პოლი- და ოლიგოფაგებთან ერთად მრავალი მონოფაგიცაა. მცენარისმჭამელი ხერხემლიანებიდან ბევრი (მაგ., მღრღნელები, მარცვლებით მკვებავი ფრინველები) იკვებება ცხოველური საკვებითაც, უმთავრესად უხერხემლოებით (შეადარე ნეკროფაგია).
ჟამი (წიგნი)

ჟამი — გურამ გეგეშიძის 1989 წლის მოთხრობების კრებული.
მასში შედის მოთხრობები:

დევნილი
მდინარესთან, მთებში
გიგი და ლეო
მზეა, თბილი
მგზავრი
წვიმა
ნავსადგური
კვირა დღე მოხუცისათვის
ღრუბლიანი დღე
სექტემბერი ბორჯომში
დაბინდება
სიყვარული
ოცნება
გზა
ზეიმი
შურისძიება
სიშორე
ეშმაკის მოსახვევი
აპრილი
ზღვა
მოხუცი ქალი
ჟამი
დიდება
საყდარი
ფიქრი

„ფიქრი“ — ქართული ყოველკვირეული პოლიტიკური და ლიტერატურული გაზეთი სოციალ-დემოკრატიული მიმართულებისა. გამოდიოდა თბილისში 1913—1914 წლებში. რედაქტორ-გამომცემელი ს. სამნიაშვილი, ფაქტობრივი რედაქტორი ვ. დარჩიაშვილი. თანამშრომლობდნენ: ვ. შვარცი (ახმეტელაშვილი), მ. მონიძე, გ. ქუჩიშვილი და სხვები. დაიხურა ადგილობრივი მთავრობის განკარგულებით. 1914 წლის 12 მაისიდან „ფიქრის“ ნაცვლად გამოვიდა „ახალი ფიქრი“.
სერბეთის სამთავრო

სერბეთის სამთავრო — ნახევრად დამოუკიდებელი სახელმწიფო ბალკანეთში, რომელიც 1804-1817 წლებში მიმდინარე სერბული რევოლუციის შედეგად ჩამოყალიბდა. სამთავროს შექმნა მოხდა სერბეთის მეორე აჯანყების ხელმძღვანელ მილოშ ობრენოვიჩსა და ოსმალეთის ფაშას შორის ზეპირი შეთანხმებით. სამთავროს დე-იურე აღიარება მოხდა 1828-30 წლებში ოსმალეთის პორტას მიერ გამოცემული დოკუმენტებით.

მმართველები
სამთავროს რამდენიმე გამონაკლისის გარდა ძირითადად ობრენოვიჩების დინასტია მართავდა:

გალერეა
სან ნიკოლას თასი

სან ნიკოლას თასი (, ტროფეო სან ნიკოლა) - საფეხბურთო გათამაშება, სადაც მონაწილეობას იღებს იტალიის 3 გუნდი. დაარსდა 2015 წელს. პირველი გათამაშება ჩატარდა 24 ნოემბერს იტალიის ქალაქ ბარიში სან ნიკოლას სტადიონზე. ტურნირზე მონაწილეობა მიიღო სამმა გუნდმა - „ბარიმ“, „მილანმა“ და „ინტერმა“.

სულ იმართება 3 მატჩი, სადაც სამივე მონაწილე ერთმანეთთან მმართავს შეხვედრას მხოლოდ 45 წუთით, იმ შემთხვევაში თუ მატჩი ფრედ დამთავრდება, გამარჯვებული ვლინდება პენალტების სერიაში.

გამარჯვება ძირითად დროში - 3 ქულა
გამარჯვება პენალტების სერიით - 2 ქულა
დამარცხება პენალტების სერიით - 1 ქულა
დამარცხება ძირითად დროში - 0 ქულა

მონაწილე გუნდები
„მილანი“, „ინტერი“, „ბარი“

ჩემპიონები
„მილანი“ - 1-ელ (2015)

სატურნირო ცხრილი
2015
გოლები
მატჩები
----

----
ლევან ქისტაური

ლევან ქისტაური (დ. 15 აპრილი, 1967, თბილისი) — ქართველი ეკონომისტი და ფინანსისტი, ეკონომიკის დოქტორი.

განათლება
1991 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი სპეციალობით „ფინანსები და კრედიტი“. 1993 წელს დაამთავრა ამავე უნივერსიტეტის იურიდიული ფაკულტეტი სპეციალობით „სამართალმცოდნე“. 1994 წელს თბილისის სახელმწიფო უნივერსიტეტის ეკონომიკის ფაკულტეტზე დაიცვა დისერტაცია თემაზე ,,ფინანსური კრიზისი საქართველოში: მისი დაძლევის გზები და მექანიზმები".
გავლილი აქვს სწავლებები და სტაჟირებები აშშ-ის, დიდი ბრიტანეთის, საფრანგეთის, გერმანიის, კანადის, ავსტრიის სასწავლო დაწესებულებებში და საფინანსო-საკრედიტო ინსტიტუტებში.

შრომითი გამოცდილება
შრომითი საქმიანობა დაიწყო თბილისის დიდუბის რაიონის გამგეობის საფინანსო განყოფილებაში რიგით ეკონომისტად (1990), შემდეგ მუშაობდა საქართველოს ფინანსთა სამინისტროში ფულის მიმოქცევის სამმართველოს ფასიანი ქაღალდების განყოფილების უფროსად (1991-1992), საქართველოს ეროვნული ბანკის სავალუტო სამმართველოს უფროსის მოადგილედ და უფროსად (1992-1994), საქართველოს ეროვნული ბანკის საბანკო ზედამხედველობის და რეგულირების სამმართველოს უფროსად (1994-1999), საქართველოს ეროვნული ბანკის მაკროეკონომიკური გამოკვლევების და მონეტარული პოლიტიკის სამმართველოს უფროსად (1999-2000), საქართველოს ფინანსთა სამინისტროს სახაზინო სამსახურის უფროსის პირველ მოადგილედ და უფროსად (2000-2001), საქართველოს ფინანსთა სამინისტროს აქციზური მარკების სამსახურის უფროსად (2002-2003), საქართველოს ფინანსთა სამინისტროს საბაჟო დეპარტამენტის თავმჯდომარედ (2001-2002, 2003-2004). 2004 წლიდან არის შპს „ბიზნესის მართვის ბიუროს“ დამფუძნებელი და მმართველი პარტნიორი, 2015 წლიდან - ა(ა)იპ ,,ეკონომიკური კვლევის ცენტრის" პრეზიდენტი

სხვა გამოცდილება
1994-1999 წლებში ფასიანი ქაღალდების საბჭოს წევრი, 1995-2000 წლებში საქართველოს პარლამენტთან არსებული აუდიტორული საბჭოს წევრი. არის ამერიკის ეკონომიკის ასოციაციის წევრი.

სამეცნიერო და პედაგოგიური მოღვაწეობა
1995 წლიდან მუშაობდა თბილისის სახელმწიფო უნივერსიტეტის ფინანსების და საბანკო საქმის კათედრაზე დოცენტად, მოწვეულ პროფესორად, ასოცირებულ პროფესორად, 2009-2014 წლებში შავი ზღვის საერთაშორისო უნივერსიტეტში მოწვეულ პროფესორად და სრულ პროფესორად. 2014 წლიდან არის საქართველოს საპატრიარქოს წმიდა ანდრია პირველწოდებულის სახელობის ქართული უნივერსიტეტის ეკონომიკისა და ბიზნესის ფაკულტეტის სრული პროფესორი, ფინანსების და საბანკო საქმის პროგრამის ხელმძღვანელი.

კვლევები და პუბლიკაციები
ლევან ქისტაური არის ეკონომიკის, მაკროეკონომიკული და მონეტარული პოლიტიკის, საფინანსო და საგადასახადო პოლიტიკის, სახელმწიფო ბიუჯეტის, საბანკო საკითხების თაობაზე ორმოცდაათამდე წიგნის, სამეცნიერო სტატიის და პუბლიკაციის ავტორი.

თავისუფლად ფლობს ინგლისურ და რუსულ ენებს.
ხევარდი

ხევარდი — მცენარეთა გვარი ენდროსებრთა ოჯახისა. უმთავრესად მარადმწვანე ბუჩქებია.

250-მდე სახეობა ველურადსაა გავრცელებული აზიის ტროპიკებს და სუბტროპიკებში, აგრეთვე სამხრეთ აფრიკაში, კავკასიის და საქართველოს შავი ზღვის სანაპიროებზე კულტურაში გავრცელებულია ჟასმინისებრი ხევარდი რომელიც „კაპის ჟასმინის“ სახელწოდებითაც არის ცნობილი.

ხევარდის სურნელოვან ყვავილებს ჩინეთსა და იაპონიაში ჩაის არომატიზაციისათვის იყენებენ. ხევარდის ზოგიერთ სახეობას, მაგალითად ფართოფოთოლა ხევარდს ძვირფასი მკვრივი და მძიმე მერქანი აქვს.
ტიალინგ კუპმანსი

ტიალინგ ჩარლზ კუპმანსი (; 28 აგვისტო 1910, გრაველანდი — 26 თებერვალი 1985, ნიუ-ჰეივენი) — ჰოლანდიელ-ამერიკელი ეკონომისტი და მათემატიკოსი. 1975 წელს მიანიჭეს ნობელის პრემია ეკონომიკის დარგში „რესურსების ოპტიმალური განაწილების თეორიაში შეტანილი წვლილისთვის“ (ლეონიდ კანტოროვიჩთან ერთად). სწავლობდა უტრეხტის უნივერსიტეტში. დოქტორის ხარისხი მიიღო ლეიდენის უნივერსიტეტში. მუშაობდა პრინსტონის, ნიუ-იორკის, ჩიკაგოსა და იელის უნივერსიტეტებში. ეკონომეტრიკული საზოგადოების პრეზიდენტი (1950). ამერიკის ეკონომიკური ასოციაციის პრეზიდენტი (1978).
მოსიაშვილები

მოსიაშვილი — ქართული გვარი. გვარის ფუძეა მამაკაცის საკუთარი სახელი მოსია.

1803 წელს ეგნატე თუმანიშვილის მიერ თბილისის სამოქალაქო პოლიციაში მიცემულ არზაში მჩითავი მოსიაშვილი მოიხსენიება. 1826 წელს, ზარიძე ნათლავს მოსიაშვილის შვილს — სოლომონს. მიმრქმელი იყო ნინია ბაჩაშვილის მეუღლე — ელისაბედი. მოსიაშვილები ცხოვრობენ აჭარის რაიონის სოფელ ქედაში.

საქართველოში 2013 წლის მარტის მონაცემებით 2 228 მოსიაშვილი ცხოვრობს: თბილისში — 440, ხაშურში — 270, თელავში — 242, საჩხერეში — 140. არიან სხვაგანაც.

მოსე (ძველი ებრაული) „წყლიდან ამოყვანილი (გადარჩენილი)“. ეს სახელი ერქვა ებრაელთა სჯულმდებელს, რობელიც ბიბლიური გადმოცემით, მდინარე ნილოსში მცურავ აკვანში იპოვნეს და ეგვიპტის დედოფალმა იშვილა. სხვაგვარი განმარტებით, ეს სახელი ძველეგვიპტურია და ნიშნავს „ბავშვს“. მისი ქართული ფორმაა მოშე, აღმოსავლური — მუსა. მისგან წარმოქმნილია გვარები: მოსაშვილი, მოსეშვილი, მოსიაშვილი, მოსიძე, მოსია, მოსიავა, მოსიშვილი, მოშიაშვილი და სხვა.
ხეკოლა

ხეკოლა, კოლა — მცენარეთა გვარი ბალბისებრთა ოჯახისა. მარადმწვანე ხეებია. 125-მდე სახეობა გავრცელებულია აფრიკის ტროპიკებში. უფრო გავრცელებული და სასარგებლო სახეობებია მბზინავი კოლა , წაწვეტებულფოთოლა კოლა , რომლებიც დასავლეთ აფრიკაში, ვესტინდოეთსა და ბრაზილიაში ფართოდაა გავრცელებული კულტურაში.

ხეკოლას თესლი (დიამეტრი 3 სმ), რომელიც კოლას კაკლის სახელითაა ცნობილი, დიდი რაოდენობით შეიცავს ალკანოიდ კოფეინს (2,5%), კოლატინს და თეობრომინს (0,05%). იყენებენ მედიცინაში, აგრეთვე „კოკა-კოლასა“ და „პეპსი-კოლას“ დასამზადებლად.